Mayana Itoiz

Mayana Itoiz  (Baiona, 1978ko urriaren 30a) ume eta gazteentzako liburu-ilustratzaile eta komikigile lapurtarra da, Loup en slip pertsonaiaren sortzailea.

 Biografia 
Mayana Itoiz baionesak Tolosako Arte ederretako goi-mailako eskolan ikasi zuen bost urtez (1998-2002). Horren ostean, arte irakasle lanetan ibili zen Marne departamentuko Châlons-en-Champagne-n, eta 2007an Pauera bizitzera joan zen..

Itoizek Caroline Pérot-ekin —À propos haurrentzako hilabetekariaren sortzaile eta Les P'tits bérets argitaletxearen zuzendaria— kolaboratu zuen. Bere ilustrazioak Les P'etits bérets-ek argitaratutako zenbait liburutan agertu ziren: Le Petit Sapin Bleu-n, Danièle Sigler-en testuarekin (2008); Le Dimanche de Monsieur Pervenche-n, Jeanne Taboni Misérazzi-ren testuarekin (2009);. eta Caroline Pérot-ek idatzitako Mystère en chocolat-en (2017).

Itoizek, 2010ean, Raconte-moi Henry IV - roi de la paix  (Éditions Cairm) ilustratu zuen, Christian Desplateren testu batean oinarritutako Enrique IV.aren biografia. Fleurus, Auzou eta Talents Hauts argitaletxeekin ere kolaboratu zuen, eta, horrez gain, Danone enpresarekin ere kontratu bat sinatu zuen. 2016an, Laure Garancher eta bere bikotekide ohi Wilfrid Lupanorekin, 'The Ink Link' elkartea sortu zuen. Elkarte horrek Gobernuz Kanpoko Erakundeak eta komikiaren munduko profesionalak harremanean jartzen ditu, komikigileek beren gaitasunak GKEen zerbitzuan jar ditzaten ingurumenari, osasunari edo bestelako gizarte-gaiei buruzko kanpainetako  komunikazio-lanetan. 2015ean, Pascal Bruckener-en istorio batean oinarrituriko La Boîte à bisous albuma (Glénat) ilustratu zuen. Bertan, aita gazte baten segurtasun eza eta hanka-sartzeak kontatzen dira.. (Artxiboa)

2016an, Jean-Pierre Kerloc'h idazlearen Ça suffit les bisous! liburua ilustratu zuen. Lana Pascal Bruckner filosofoaren ideia batean oinarriturik dago eta "haurrei inposatutako musuen gaia" jorratzen du, umeei ulertarazteko heldu batekin kontaktu fisikoa izateari uko egin diezaioketela.. (Artxiboa)

2016an, Wilfrid Lupano gidoilariarekin eta Paul Cauuet marrazkilariaren parte hartzearekin, hasiera eman zion Le loup en slip komiki serieari. 2016tik 2023ra seriearen zortzi album argitaratu ziren. Itoizek sortutako otsoaren pertsonaia bi urte lehenago agertzen hasi zen Lupano eta Cauueten Les Vieux Fourneaux komikietan, eta gero, haietatik eratorrita,  Loup en slip albumak hasi ziren argitaratzen. Marrazkilariak azaldu zuenez,   otsoaren beldur zen bere semea lasaitzeko asmatu zuen pertsonaia.. Albumak komiki zein liburu ilustratutzat har daitezke.. (Artxiboa) Haien helburua ikuspegi ludiko batetik gizarteko zenbait gairi heltzea da (beldurren ustiapen ekonomikoa, etxerik gabeko pertsonekiko elkartasuna, desberdintasuna eta gaitasun aniztasuna...), kontaturiko istorioetan  “zintzo” edo “gaiztotzat” har daitekeen pertsonaiez baliatu gabe. Galtzontilodun otsoaren abenturek arrakasta handia izan zuten:. (Artxiboa) 2018ko amaieran, lehen bi bolumenen 110.000 ale saldu ziren. 2020an, lan honi esker, aurreko urtean AEBetan merkaturatutako komiki onenak nabarmentzea helburu duten Eisner Sarietarako izendatu zuten, haurrentzako komikien atalean.

Garai berean, Itoizek ume eta gazteei zuzendutako beste lan batzuk egin zituen, adibidez, berak idatzi eta ilustraturiko Maman liburua (Seuil jeunesse, 2017). 2021ean, Maialen Alfaro sofrologoaren Altxorraren bila! eta Itsaso zabalera! liburuak ilustratu zituen. Lanok umeek lasaitzen, beren gaitasunak indartzen eta gorputza entzuten ikastea dute helburu.

2022an, Léo en petits morceaux (Dargaud) eleberri grafikoa argitaratu zuen. Marrazkiak egiteaz gain, gidoia ere Itoizek berak idatzi zuen. Kontakizunak Léoren, komikigilearen amamaren, istorioa jasotzen du; Ipar Euskal Herriko herri batean gertatzen da, eta Léoren gaztaroko bizipenak —Bigarren munduko gerraren garaian, nazien okupazioaren bitartean— kontatzen ditu.

 Lanak 
Besterik adierazi ezean, Mayana Itoiz zerrendaturiko lanen ilustratzailea da.

 Le petit sapin bleu, Danièle Siegler-ek idatzia, Les P'tits bérets argitaletxea, 2008  (BNF 42399151) ; berrargitalpena:  (BNF 41391401)
 Le dimanche de monsieur Pervenche, Jeanne Taboni Misérazzik idatzia, Les P'tits bérets argitaletxea, 2009  (BNF 42024308) - berrargitalpena:  (BNF 45227801)
 Cherche et trouve : les contes comme les enfants ne les ont jamais vus !, Auzou  argitaletxea, 2010  (BNF 42493325) - berrargitalpena:  (BNF 43736760)
 Henri IV, roi de la paix, Christian Desplat-ek idatzia, Cairn argitaletxea (Pau), 2010  (BNF 42206836) ; berrargitalpena: Raconte-moi Henry IV : roi de la paix, Christian Desplat-ek idatzia, Cairn argitaletxea, Raconte-moi bilduma, 2016  (BNF 45158624)
 Philo mène la danse, Séverine Vidal-ek idatzia, Talents Hauts argitaletxea, Livres et égaux bilduma, 2010  (BNF 42168500) ;  (BNF 44312848)
 24 histoires pour attendre Noël avec les petits, Sylvie de Mathuisieulx-ek idatzia, Fleurus  argitaletxea, 2011  (BNF 42546076)
 Abeba et le roi vorace, Agnès Laroche-ek idatzia, Talents hauts argitaletxea, Livres et égaux bilduma, 2011  (BNF 42395971)
 Ma classe de A à Z, Coralie Saudo-rekin batera, Les P'tits bérets argitaletxea, 2011  (BNF 42534803)
 Pinocchio, Auzou argitaletxea, 2011  (BNF 43751455)
 Raconte-moi le Pays basque, Béatrice Leroy-k idatzia, Cairn argitaletxea (Pau), 2011  (BNF 42550370)
 À vol d'oiseau, taldean idatzia, Talents Hauts argitaletxea, Des livres pour les filles et pour les garçons argitaletxea, 2012  (BNF 42630400)
 La Terre, la vie, l'Univers, Jean-Baptiste de Panafieu-k idatzia, Milan argitaletxea, Mes p'tites questions bilduma, 2012  (BNF 42627025)
 Le Vilain Petit Canard, Fleurus argitaletxea, Raconte petite marionnette bilduma, 2012  (BNF 42661589)
 Le Grimoire de la princesse, Maryvonne Rippert-ek idatzia, Fleurus argitaletxea, 2013 (BNF 43686116)
 Madame la flemme, Glénat argitaletxea, P'tit Glénat / Vitamine bilduma, 2014  (BNF 44221563)
 Mon monde de 1 à 1000  et bien plus encore, Coralie Saudo-k idatzia, Les P'tits bérets argitaletxea, Sur la pointe des pieds bilduma, 2014  (BNF 43869662)
 La boîte à bisous, Pascal Bruckner-ek idatzia, Glénat argitaletxea, P'tit Glénat / Vitamine bilduma, 2015  (BNF 44416560)
 Ça suffit les bisous !, Jean-Pierre Kerloc'h-ek idatzia, Glénat argitaletxea, P'tit Glénat / Vitamine bilduma, 2016  (BNF 45147449)
 Maman, Seuil Jeunesse argitaletxea, 2017  (BNF 45266106)
 Mystère en chocolat, Caroline Pérot-ek idatzia, Les P'tits bérets argitaletxea, 2017  (BNF 45261287)
 Papa est à moi !, Brenman-ek idatzia, traduit Dorothée de Bruchard-ek itzulia, Glénat argitaletxea, P'tit Glénat / Vitamine bilduma, 2017  (BNF 45361073)
 La vache de la brique de lait, Sophie Adriansen-ekin batera, Frimousse argitaletxea, 2017  (BNF 45322853)
 Altxorraren bila! (+CD), Maialen Alfarok idatzia, Elkar argitaletxea, 2019, ; berrargitalpena: Altxorraren bila!, Maialen Alfarok idatzia, Elkar argitaletxea, 2021, 
 Itsaso zabalera! (+CD), Maialen Alfarok idatzia, Elkar argitaletxea, 2019, 
 Léo en petits morceaux (gidoia, marrazkiak eta koloreak), Dargaud argitaletxea, 2022 

 Le Loup en slip 

 Le Loup en slip, Wilfrid Lupano-ren gidoia, Mayana Itoiz et Paul Cauuet-en marrazkiak, Mayana Itoiz-en koloreak, 2016ko azaroa  (BNF 45155285)
 ...se les gèle méchamment, Wilfrid Lupanoren gidoia, Mayana Itoiz-en marrazkiak eta koloreak, 2017ko azaroa  (BNF 45383498)
 Slip hip hip !, Wilfrid Lupanoren gidoia, Mayana Itoiz-en marrazkiak eta koloreak, 2018ko azaroa 
 N'en fiche pas une, Wilfrid Lupanoren gidoia, Mayana Itoiz-en marrazkiak eta koloreak, 2019ko azaroa 
 Passe un froc, Wilfrid Lupanoren gidoia, Mayana Itoiz-en marrazkiak eta koloreak, 2020ko azaroa 
 Dans cache-noisettes,  Wilfrid Lupanoren gidoia, Mayana Itoiz-en marrazkiak eta koloreak, 2021eko azaroa 
 S'arrache,  Wilfrid Lupanoren gidoia, Mayana Itoiz-en marrazkiak eta koloreak, 2022ko azaroa 

 Serietik kanpo : Cahier d'activités et jeux idiots, Wilfrid Lupanoren gidoia, Mayana Itoiz-en marrazkiak eta koloreak, 2018ko azaroa 

 Erreferentziak 

 Dokumentazioa 

 .
 .
 .
 .
 .
 .
 .
 .
 .
 .

 Kanpo estekak 
 Webgune ofiziala (Artxiboa)
 BD Gest
 Babelio
 .
 . (Artxiboa)
 . (Artxiboa)





Kategoria:Wikipedia:Autoritate kontrola duten artikuluak
Kategoria:Emakume komikigileak
Kategoria:Emakume ilustratzaileak